પોલીસ ઉચ્ચ અધિકારી અંજની કુમારે જણાવ્યું હતું કે પૂછપરછ દરમિયાન ચોરોએ જણાવ્યું હતું કે તેઓ સોનાના કેસમાં રાખવામાં આવેલી કુરાનની ચોરી કરવા મ્યૂઝિયમમાં ધુસ્યા હતા. આ કુરાન બેશુમાર કિંમતી છે. મ્યૂઝિયમની અંદર ટિફિન બોક્સ, સોનાના કપની ચોરી કરીને તેઓ એક અન્ય કબાટ તરફ આગળ વધ્યાં હતા. આ કબાટમાં અંદર સોનાના કેસમાં કુરાન રાખવામાં આવી હતી. જ્યારે તેઓ કબાટ ખોલવા જતા હતા ત્યારે જ નજીકની મસ્જિદમાં અજાનની અવાજ સંભળાઈ હતી. અજાનની અવાજ સંભળાતા તેઓ ડરી ગયા હતા. તે પછી તેમણે કુરાનની ચોરી ન કરતાં ત્યાંથી ચાલતી પકડી હતી.